**PROGRAMINĖS ĮRANGOS ARCGIS DESKTOP BASIC LICENCIJŲ ATNAUJINIMO IR ARCGIS PRO PLĖTINIO 3D ANALYST PRENUMERATOS PASLAUGŲ**

**PIRKIMO–PARDAVIMO SUTARTIS**

2024 m. \_\_\_\_\_\_\_\_\_\_\_\_\_ d.Nr. 1DPS- -( 2.1.12 E.)

Vilnius

Nacionalinė žemės tarnyba prie Aplinkos ministerijos, juridinio asmens kodas 188704927, atstovaujama direktoriaus pavaduotojo, atliekančio direktoriaus funkcijas, , veikiančio pagal Nacionalinės žemės tarnybos prie Aplinkos ministerijos nuostatus, patvirtintus Lietuvos Respublikos aplinkos ministro 2022 m. gruodžio 8 d. įsakymu Nr. D1-393 „Dėl Nacionalinės žemės tarnybos prie Aplinkos ministerijos nuostatų patvirtinimo“, toliau vadinama Pirkėju, ir UAB ,,Hnit-Baltic“, juridinio asmens kodas 110584280, atstovaujama direktoriaus , veikiančio pagal įmonės įstatus, toliau vadinama Paslaugų teikėju, toliau abi šalys bendrai vadinamos Šalimis, atskirai – Šalimi, sudarė šią pirkimo – pardavimo sutartį (toliau – Sutartis).

1. **SUTARTIES DALYKAS IR PASLAUGŲ TEIKIMO VIETA, TERMINAS**

1.1. Sutarties dalykas –**programinės įrangos ArcGIS Desktop Basic licencijų atnaujinimo ir ArcGIS Pro plėtinio 3D Analyst prenumeratos** **paslaugos** (toliau – paslaugos), kurioms reikalavimai nustatyti Sutarties priede „Programinės įrangos ArcGIS Desktop Basic licencijų atnaujinimo ir ArcGIS Pro plėtinio 3D Analyst prenumeratos paslaugų techninė specifikacija“ (Sutarties 1 priedas).

1.2. Paslaugų teikėjas privalo paslaugas užsakyti iš gamintojo ir pateikti Pirkėjui ne vėliau kaip iki 2025 m. sausio 1 d.

1. **SUTARTIES PAGRINDAS**

2.1. Sutarties pagrindas – Paslaugų teikėjo 2024 m. lapkričio 25 d. pasiūlymas ir Pirkėjo pirkimo organizatoriaus 2024 m. lapkričio 28 d. tiekėjų apklausos pažyma Nr. 1TAP-157-(4.1.3 E.).

1. **SUTARTIES KAINA**

3.1. Maksimali Sutarties kaina *(su visais mokėtinais mokesčiais, taip pat ir pridėtinės vertės mokesčiu (toliau – PVM))* – 11 144,10 Eur *(vienuolika tūkstančių vienas šimtas keturiasdešimt keturi eurai, 10 ct)* (toliau – Sutarties kaina). Sutarties kaina be PVM – 9 210,00 Eur *(devyni tūkstančiai du šimtai dešimt eurų, 00 ct)*, PVM sudaro 21 % – 1 934,10 Eur *(vienas tūkstantis devyni šimtai trisdešimt keturi eurai, 10 ct)*. Sutarties kaina apskaičiuojama taikant fiksuotos kainos būdą.

Mokėtinos sumos nurodytos šioje lentelėje:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Paslaugos pavadinimas** | **Mato vienetas** | **Kiekis** | **Vieneto kaina, Eur be PVM** | **Vieneto kaina, Eur su PVM** |
| *1* | *1* | *3* | *4* | *5* | *6* |
| 1. | Esri programinės įrangos ArcGIS Desktop Basic v. 10.8.2 vardinės pirminės licencijos naujumo garantija ir techninis aptarnavimas laikotarpiu 2025-01-01 – 2025-12-31 | vnt. | 1 | 750,00 | 907,50 |
| 2. | Esri programinės įrangos ArcGIS Desktop Basic v. 10.8.2 vardinės antrinės licencijos naujumo garantija ir techninis aptarnavimas laikotarpiu 2025-01-01 – 2025-12-31 | vnt. | 7 | 650,00  | 786,50 |
| 3. | Esri programinės įrangos ArcGIS Spatial Analyst for ArcGIS Desktop v. 10.8.2 vardinės pirminės licencijos naujumo garantija ir techninis aptarnavimas laikotarpiu 2025-01-01 – 2025-12-31 | vnt. | 1 | 920,00  | 1 113,20 |
| 4. | Esri programinės įrangos ArcGIS Spatial Analyst for ArcGIS Desktop v. 10.8.2 vardinės antrinės licencijos naujumo garantija ir techninis aptarnavimas laikotarpiu 2025-01-01 – 2025-12-31 | vnt. | 3 | 715,00  | 865,15 |
| 5. | Esri programinės įrangos ArcGIS Desktop Basic v. 10.8.2 vardinės antrinės licencijos konvertavimas į ArcGIS Online organizacinės paskyros Creator naudotojo tipą (suteikia ArcGIS Pro Basic) | vnt. | 1 | 0,00  | 0,00 |
| 6. | Esri programinės įrangos ArcGIS Pro plėtinis 3D Analyst prenumerata laikotarpiui 2025-01-01 – 2025-12-31 | vnt. | 1 | 845,00  | 1 022,45 |

3.2. Į Sutarties kainą yra įskaičiuotos visos išlaidos ir mokesčiai, susiję su tinkamu Sutarties vykdymu. Paslaugų teikėjas vykdo visas mokestines prievoles, kurios gali atsirasti teikiant Sutartyje nurodytas paslaugas, ir prisiima visą riziką, susijusią su mokestinių prievolių pasikeitimu ar atsiradimu (jei toks atvejis būtų).

3.3. Sutarties kaina už paslaugas per visą Sutarties galiojimo laiką negali būti keičiama išskyrus atvejus, kai teisės aktais pakeičiamas PVM tarifo dydis, taikomas perkamoms paslaugoms. Sutarties kaina, kai Paslaugų teikėjas Sutarties sudarymo metu nebuvo PVM mokėtojas, tačiau juo tapo Sutarties vykdymo metu, perskaičiuojama nebus. Teisės aktais pakeitus PVM tarifo dydį, Sutarties kaina perskaičiuojama nekeičiant Sutarties kainos be PVM, atitinkamai perskaičiuojant tik PVM dalį. Perskaičiuota Sutarties kaina įforminama Šalių pasirašomu susitarimu, kuris tampa neatsiejama Sutarties dalimi. Perskaičiuota Sutarties kaina taikoma toms paslaugoms kurios bus teikiamos po Šalių pasirašyto susitarimo įsigaliojimo dienos. Sutarties kaina dėl kitų mokesčių ar dėl kainų lygio pasikeitimo nebus perskaičiuojama.

Pasikeitus PVM tarifui, Sutarties kaina yra perskaičiuojama vadovaujantis šia formule:



*SN* – perskaičiuota  bendra Sutarties kaina (su PVM);

*SS* – bendra Sutarties kaina (su PVM) iki perskaičiavimo;

*A* – įvykdytų sutartinių įsipareigojimų kaina (su PVM) iki perskaičiavimo;

*TS* – senas PVM tarifas (procentais);

*TN –* naujas PVM tarifas (procentais).

3.4. Už paslaugas negali būti taikomi Sutartyje nenumatyti mokesčiai. Paslaugos, kurios nenumatytos pagal Sutartyje nurodytą paslaugų kainą (Sutarties 3.1 papunktis), yra atskiro viešojo pirkimo objektas. Už Sutartyje nenurodytas, tačiau Paslaugų teikėjo dėl kokių nors priežasčių suteiktas paslaugas (jeigu taip įvyktų), Pirkėjas nemoka.

3.5. Numatytas kainos perskaičiavimas įforminamas šalių rašytiniu susitarimu, kuris tampa neatskiriama Sutarties dalimi.

3.6. Sutartyje numatytos kainos perskaičiavimas dėl pasikeitusio kainų indekso nebus atliekamas.

1. **MOKĖJIMO SĄLYGOS**

4.1. Paslaugų perdavimas ir priėmimas įforminamas perdavimo ir priėmimo aktu (Sutarties 2 priedas), kurį pasirašydamos Sutarties Šalys (Sutarties 12.5 papunktyje nurodyti Šalių atsakingi asmenys už Sutarties vykdymą) patvirtina tinkamą paslaugų suteikimo faktą ir momentą. Už suteiktas, Sutarties reikalavimus atitinkančias paslaugas (po perdavimo ir priėmimo akto pasirašymo) Pirkėjas sumoka pagal Sutarties 3.1 papunktyje nurodytą kainą mokėjimo pavedimu, pinigus pervesdamas į Paslaugų teikėjo atsiskaitomąją sąskaitą, nurodytą sutarties XV skyriuje, ne vėliau kaip per 30 (trisdešimt) dienų nuo tinkamai išrašytos sąskaitos faktūros gavimo dienos. Sąskaita faktūra negali būti išrašyta anksčiau nei pasirašytas šiame papunktyje nurodytas perdavimo ir priėmimo aktas.

4.2. Paslaugų teikėjas sąskaitos faktūros neišrašo, kol nėra Pirkėjo patikrintas ir pasirašytas bei užregistruotas paslaugų perdavimo ir priėmimo aktas.

4.3. Paslaugų teikėjo pateikta sąskaita faktūra privalo atitikti Lietuvos Respublikos įstatymų reikalavimus. Sąskaitoje faktūroje privalo būti aiškiai nurodytos suteiktos paslaugos, atitinkančios Sutarties reikalavimus, paslaugų apimtis, Sutarties numeris, sudarymo data. Sąskaitoje faktūroje nurodomos paslaugos ir jų kaina turi atitikti nurodytą Sutarties 3.1 papunktyje. Pirkėjui pageidaujant, sąskaita faktūra turi būti papildomai (ir neatlygintinai) teikiama elektroniniu būdu PDF ar DOC formatu.

4.4. Paslaugų teikėjas sąskaitą faktūrą privalo pateikti elektroniniu būdu naudojantis informacinės sistemos SABIS priemonėmis. Lietuvos Respublikos viešųjų pirkimų įstatymo 22 straipsnio 12 dalyje nustatytais atvejais, esant informacinės sistemos SABIS pažeidimų, dėl kurių negalimas keitimasis informacija naudojantis šia sistema, sąskaitos faktūros gali būti teikiamos elektroniniu paštu nzt@nzt.lt  ir (arba) iš anksto suderintomis ne elektroninėmis priemonėmis.

4.5. Jeigu Paslaugų teikėjo pateikta sąskaita faktūra neatitinka Sutarties 4.3 papunkčio reikalavimų arba joje yra klaidų, Pirkėjas tokią sąskaitą faktūrą grąžina Paslaugų teikėjui. Šiuo atveju laikoma, kad Pirkėjui prievolės, nurodytos Sutarties 4.1 papunktyje, neatsirado.

1. **PASLAUGŲ TEIKĖJO** **TEISĖS IR ĮSIPAREIGOJIMAI**

5.1. Paslaugų teikėjas įsipareigoja suteikti kokybiškas paslaugas, atitinkančias Sutarties 1 priede nustatytus reikalavimus.

5.2. Paslaugų teikėjas įsipareigoja laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Pirkėjo Paslaugų teikėjui suteikta informacija yra laikoma konfidencialia, nebent Pirkėjas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Paslaugų teikėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją.

5.3. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus.

5.4. Paslaugų teikėjas įsipareigoja nedelsiant informuoti Pirkėją apie visus įvykius, kurie gali turėti įtakos Sutarties tinkamo vykdymo užtikrinimui, taip pat apie Paslaugų teikėjo rekvizitų bei už Sutarties vykdymą atsakingų asmenų, nurodytų Sutarties 12.5.2 papunktyje, pasikeitimą ne vėliau kaip per 5 (penkias) darbo dienas nuo tokių pasikeitimų atsiradimo dienos. Paslaugų teikėjas, neįvykdęs šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.

5.5. Paslaugų teikėjas įsipareigoja be raštiško Pirkėjo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus, nepaisant to, ar Sutarties vykdymui bus pasitelkiami tretieji asmenys.

5.6. Paslaugų teikėjas įsipareigoja laikytis Nacionalinės žemės tarnybos prie Aplinkos ministerijos antikorupcinės politikos apraše, patvirtintame Nacionalinės žemės tarnybos prie Žemės ūkio ministerijos direktoriaus 2019 m. birželio 25 d. įsakymu 1P-164-(1.3.) „Dėl Nacionalinės žemės tarnybos prie Aplinkos ministerijos antikorupcinės politikos aprašo patvirtinimo“ (toliau – Antikorupcinės politikos apraše), nustatytų reikalavimų. Antikorupcinės politikos aprašas skelbiamas viešai Pirkėjo interneto svetainėje www.nzt.lrv.lt skiltyje „Korupcijos prevencija“.

5.7. Paslaugų teikėjas įsipareigoja pasirašyti su Pirkėju Asmens duomenų tvarkymo susitarimą (pirkimo sąlygų 4 priedas).

5.8. Paslaugų teikėjas įsipareigoja laikytis Viešųjų pirkimų įstatymo 37 straipsnio 9 dalies ir 45 straipsnio 21 dalyje nurodytų reikalavimų.

1. **PIRKĖJO TEISĖS IR ĮSIPAREIGOJIMAI**

6.1. Pirkėjas įsipareigoja atsiskaityti su Paslaugų teikėju už faktiškai suteiktas ir Sutarties reikalavimus atitinkančias paslaugas Sutartyje nustatyta tvarka.

6.2. Pirkėjas įsipareigoja be Paslaugų teikėjo raštiško sutikimo neperleisti iš Sutarties kylančių teisių ir pareigų tretiesiems asmenims.

6.3. Pirkėjas įsipareigoja informuoti Paslaugų teikėją apie visas aplinkybes, kurios gali turėti įtakos Sutarties tinkamo vykdymo užtikrinimui, taip pat apie Pirkėjo rekvizitų bei už Sutarties vykdymą atsakingų asmenų, nurodytų Sutarties 12.5.1 papunktyje, pasikeitimą ne vėliau kaip per 5 (penkias) darbo dienas nuo tokių pasikeitimų dienos.

6.4. Pirkėjas turi teisę bet kuriuo Sutarties vykdymo metu pareikalauti Paslaugų teikėjo pateikti dokumentus, pagrindžiančius Sutarties 5.8 papunktyje nurodyto įsipareigojimo laikymąsi. Jei Paslaugų teikėjas per 10 (dešimt) darbo dienų nepateiks Pirkėjui tokios informacijos, Pirkėjas turi teisę nutraukti Sutartį dėl Paslaugų teikėjo kaltės Sutarties 10.1 papunktyje nustatyta tvarka.

1. **šalių atsakomybė**

7.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

7.2. Jei Paslaugų teikėjas nesuteikia paslaugų per Sutarties 1.2 papunktyje nustatytą terminą, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,05 procento dydžio delspinigius nuo Sutarties kainos už kiekvieną termino praleidimo dieną. Delspinigiai skaičiuojami ne ilgiau kaip 20 (dvidešimt) dienų. Jei Paslaugų teikėjas per šį laikotarpį nesuteikia paslaugų, Pirkėjui pareikalavus Paslaugų teikėjas moka 10 procentų dydžio baudą nuo Sutarties kainos.

7.3. Priskaičiuotoms netesyboms Pirkėjas pateikia Paslaugų teikėjui sąskaitą faktūrą ir apskaičiuotus delspinigius, baudas ir nuostolius dėl Paslaugų teikėjo sutartinių įsipareigojimų nevykdymo Pirkėjas turi teisę įskaityti, atitinkamai sumažindamas bet kokias Paslaugų teikėjui priklausančias mokėti sumas pagal turimą Sutartį. Įskaitymas atliekamas pranešant (pareiškiant) apie tai Paslaugų teikėjui raštu. Jei Pirkėjas neturi mokėtinų sumų Paslaugų teikėjui, Paslaugų teikėjas už netesybas išrašytą sąskaitą faktūrą apmoka per 30 (trisdešimt) dienų nuo jos gavimo dienos. Bet kokiu atveju Paslaugų teikėjas privalo atlyginti visus Pirkėjo nuostolius dėl Paslaugų teikėjo netinkamo sutartinių įsipareigojimų vykdymo, įvykdymo ar nevykdymo.

7.4. Jeigu apskaičiuotos netesybos viršija 20 proc. Sutarties vertės, Pirkėjas gali prieš tai įspėjęs Paslaugų teikėją nutraukti Sutartį.

7.5. Jeigu Sutartis nutraukiama dėl Paslaugų teikėjo kaltės, Paslaugų teikėjas privalo padengti visus su Sutarties nutraukimu susijusius nuostolius.

7.6. Netesybų sumokėjimas neatleidžia Paslaugų teikėjo nuo pareigos tinkamai
įvykdyti Sutartimi prisiimtus įsipareigojimus.

7.7. Jei Pirkėjas neatlieka apmokėjimo Sutartyje nustatytu terminu, Paslaugų teikėjo pareikalavimu Pirkėjas privalo sumokėti Paslaugų teikėjui 0,05 procento dydžio delspinigių nuo laiku neapmokėtos sumos už kiekvieną uždelstą dieną.

1. **NENUGALIMOS JĖGOS APLINKYBĖS (FORCE MAJEURE)**

8.1. Lietuvos Respublikos teisės aktuose nustatyta tvarka Šalis atleidžiama nuo atsakomybės už Sutartimi nustatytų įsipareigojimų neįvykdymą, dalinį neįvykdymą arba netinkamą įvykdymą, jeigu ji įrodo, kad tai atsitiko dėl aplinkybių, kurių ji negalėjo kontroliuoti bei protingai numatyti po konkurso nugalėtojo paskelbimo ar Sutarties sudarymo metu, ir, kad negalėjo užkirsti kelio šių aplinkybių ar jų pasekmių atsiradimui. Nenugalima jėga *(force majeure)* nelaikoma tai, kad rinkoje nėra reikalingų prievolei vykdyti prekių, Sutarties Šalis neturi reikiamų finansinių išteklių arba skolininko kontrahentai pažeidžia savo prievoles. Nenugalimos jėgos aplinkybės ir atleidimo nuo atsakomybės sąlygos nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo“. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ ar jį pakeičiančiais teisės aktais.

8.2. Šalis, neįvykdžiusi sutartinių įsipareigojimų (negalinti vykdyti sutartinių įsipareigojimų dėl nenugalimos jėgos aplinkybių), privalo ne vėliau kaip per 3 (tris) dienas nuo šių aplinkybių atsiradimo raštu apie tai pranešti kitai Šaliai bei pateikti įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimą nurodytu būdu privaloma pateikti ir išnykus įsipareigojimų nevykdymo (neįvykdymo) pagrindui. Jei Pirkėjas raštu nenurodo kitaip, Paslaugų teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų (dėl kurių Pirkėjui negali atsirasti papildomų išlaidų) savo įsipareigojimams, kurių vykdyti nenugalimos jėgos *(force majeure)* aplinkybės netrukdo, vykdyti.

8.3. Pagrindas atleisti Šalį nuo atsakomybės už Sutartimi nustatytų įsipareigojimų neįvykdymą, dalinį jų neįvykdymą arba netinkamą jų įvykdymą atsiranda nuo nenugalimos jėgos aplinkybių atsiradimo momento arba nuo pranešimo apie jas pateikimo momento (tuo atveju, jeigu laiku nebuvo pateiktas pranešimas (Sutarties 8.2 papunktis). Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8.4. Kai aplinkybė, dėl kurios neįmanoma Sutarties įvykdyti egzistuoja laikinai, Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui.

1. **SUTARTIES ĮSIGALIOJIMAS, GALIOJIMO TERMINAS**

9.1. Sutartis įsigalioja abiem Šalims ją pasirašius ir galioja iki visiško sutartinių įsipareigojimų įvykdymo, bet ne ilgiau kaip iki 2025 m. gruodžio 31 d.

1. **SUTARTIES NUTRAUKIMAS**

10.1. Šalis turi teisę vienašališkai nutraukti Sutartį, jeigu kita Šalis nevykdo savo įsipareigojimų arba vykdo juos netinkamai, prieš 15 (penkiolika) dienų raštu pranešusi apie tai kitai Šaliai. Jeigu Sutartis nutraukiama dėl vienos iš Šalių kaltės, kaltoji Šalis privalo padengti visus su Sutarties nutraukimu susijusius nuostolius.

10.2. Šalis, prieš 15 (penkiolika) dienų raštu pranešusi kitai Šaliai, gali nutraukti Sutartį pirma laiko, jei pateikia Sutarties 8.2 papunktyje nurodytą pranešimą dėl nenugalimos jėgos aplinkybių atsiradimo.

10.3. Pirkėjas taip pat turi teisę vienašališkai nutraukti Sutartį, prieš 15 (penkiolika) dienų raštu pranešęs apie tai Paslaugų teikėjui, jeigu:

10.3.1. Paslaugų teikėjas sudaro prekių subtiekimo sutartį be Pirkėjo sutikimo;

10.3.2. Paslaugų teikėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje arba kai Paslaugų teikėjas netenka licencijos, akreditavimo ar kitų leidimų, kurie yra būtini jo veiklai vykdyti;

10.3.3. Sutartis buvo pakeista pažeidžiant Viešųjų pirkimų įstatymo 89 straipsnį;

10.3.4. Paaiškėjo, kad Paslaugų teikėjas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį;

10.3.5. Paaiškėjo, kad su Paslaugų teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

10.3.6. Kai Paslaugų teikėjas nesilaiko sutartinių įsipareigojimų vykdymo terminų;

10.3.7. Paaiškėjo Viešųjų pirkimų įstatymo 37 straipsnio 9 dalyje ar 45 straipsnio 21 dalyje nurodytos aplinkybės;

10.3.8. Paslaugų teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.

10.4. Pažeidimus, nurodytus Sutarties 10.1 papunktyje bei 10.3.1-10.3.7 papunkčiuose, Šalys susitaria laikyti esminiais Sutarties pažeidimais, nepriklausomai nuo to, ar šiais pagrindais Sutartis nutraukiama, ar ne. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais, vadovaujantis Lietuvos Respublikos civilinio kodekso 6.217 straipsnio 2 dalimi. Šalis, prieš vienašališkai nutraukdama Sutartį, privalo raštu pareikalauti Sutartį pažeidusios Šalies pašalinti Sutarties nutraukimo pagrindą sudarančias aplinkybes (priežastis) per protingą terminą, kuris negali būti ilgesnis kaip 15 (penkiolika) dienų, jas skaičiuojant nuo reikalavimo išsiuntimo elektroniniu paštu Sutartyje nurodytu Sutartį pažeidusios Šalies adresu dienos. Jeigu šios aplinkybės (priežastys) nepašalinamos per nustatytą terminą, Sutarties nutraukimą inicijuojanti Šalis turi teisę nedelsdama ir nesikreipdama į teismą ar kitą ginčus nagrinėjančią instituciją, vienašališkai nutraukti Sutartį apie tai informuodama kitą Šalį raštu arba elektroniniu paštu Sutartyje nurodytu Sutartį pažeidusios Šalies adresu arba elektroninio pašto adresu. Pranešimas apie Sutarties nutraukimą laikomas pateiktu kitai Šaliai: jeigu teikiamas registruotu paštu – po 3 (trijų) darbo dienų nuo jo išsiuntimo registruotu paštu dienos, jeigu teikiamas elektroniniu paštu – kitą darbo dieną po reikalavimo išsiuntimo.

10.5. Nutraukus Sutartį dėl esminių Sutarties pažeidimų arba Pirkėjui priėmus sprendimą, kad Paslaugų teikėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Pirkėjas pritaikė sutartyje nustatytą sankciją, Pirkėjas vykdo Viešųjų pirkimų įstatymo 91 straipsnio 1 dalyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Paslaugų teikėją.

10.6. Sutartis gali būti nutraukta raštišku abiejų Šalių susitarimu.

10.7. Paslaugų teikėjui vienašališkai nutraukus Sutartį, joje nenustatytais pagrindais, Paslaugų teikėjas turi atlyginti Pirkėjui visus Pirkėjo su Sutarties vykdymu susijusius iki Pirkimo sutarties nutraukimo patirtus tiesioginius nuostolius.

10.8. Nutraukus Sutartį pirma laiko ar pasibaigus jos galiojimo terminui, Šalių finansinės prievolės ir prisiimti įsipareigojimai, atsiradę iki Sutarties nutraukimo ar galiojimo termino pabaigos, lieka galioti iki visiško jų įvykdymo.

10.9. Bet kuri Sutarties Šalis turi teisę nutraukti Sutartį, netaikant Sutarties nutraukimo įspėjimo terminų, jeigu Sutarties vykdymas sustabdytas daugiau nei 60 (šešiasdešimt) dienų, kaip nustatyta Sutarties 13.2 papunktyje, o Sutarties Šaliai raštu kreipęsis dėl Sutarties vykdymo atnaujinimo į Šalį, kurios iniciatyva Sutarties vykdymas sustabdytas ir pastaroji per 20 (dvidešimt) dienų Sutarties vykdymo neatnaujina.

1. **TAIKOMA TEISĖ IR GINČŲ SPRENDIMO TVARKA**

11.1. Sutarčiai aiškinti bei ginčams dėl Sutarties vykdymo spręsti taikoma Lietuvos Respublikos teisė.

11.2. Visi ginčai, kylantys iš Sutarties, sprendžiami gera valia ir bendru Šalių susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

1. **KITOS SUTARTIES SĄLYGOS**

12.1. Paslaugų teikėjas Sutarties vykdymui pasitelks šiuos subtiekėjus ir / ar ūkio subjektus pajėgumams ir / ar kvazisubtiekėjus (toliau – subteikėjai): *nėra.*

Vykdant Sutartį, gali būti pasitelkiami nauji subteikėjai. Paslaugų teikėjas, pasitelkdamas naujus subteikėjus, turi apie tai per 3 (tris) darbo dienas raštu informuoti Pirkėją, nurodydamas subteikėjo pakeitimo priežastis. Naujų subteikėjų pasitelkimą Paslaugų teikėjas kartu su Pirkėju įformina raštišku susitarimu prie sudarytos Sutarties, kuris pasirašomas abiejų pirkimo Sutarties šalių, ir šie dokumentai yra neatskiriama Sutarties dalis. Sutarties vykdymo metu, kai subteikėjai netinkamai vykdo įsipareigojimus Paslaugų teikėjui, taip pat tuo atveju, kai subteikėjai nepajėgūs vykdyti įsipareigojimų Paslaugų teikėjui dėl iškeltos bankroto bylos, pradėtos likvidavimo procedūros ir pan. padėties, Paslaugų teikėjas gali pakeisti subteikėjus. Apie tai jis turi raštu informuoti Pirkėją per 3 (tris) darbo dienas ir pateikti pirkimo sąlygose subteikėjams nustatytus kvalifikaciją patvirtinančius dokumentus. Gavęs tokį pranešimą, Pirkėjas kartu su Paslaugų teikėju sudaro susitarimą dėl subteikėjų pakeitimo, kurį pasirašo abi šalys. Šie dokumentai yra neatsiejama pirkimo Sutarties dalis.

12.2. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatymo 17 straipsnyje nustatyti principai ir tikslai. Sutarties sąlygos keičiamos vadovaujantis Lietuvos Respublikos viešųjų pirkimų įstatymo 89 straipsniu rašytiniu Šalių susitarimu, kuris tampa neatskiriama Sutarties dalimi.

12.3. Šalys įsipareigoja neatskleisti tretiesiems asmenims Sutarties turinio ir kitos informacijos, susijusios su Sutarties sudarymu ir vykdymu, be išankstinio rašytinio kitos Šalies sutikimo, išskyrus Lietuvos Respublikos įstatymų numatytus atvejus.

12.4. Sutartis pasirašoma kvalifikuotu el. parašu.

12.5. Šalių atsakingi asmenys už Sutarties vykdymą:

12.5.1. Pirkėjo –

12.5.2. Paslaugų teikėjo –

12.6. Pirkėjo atsakingas asmuo už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas – Nacionalinės žemės tarnybos prie Aplinkos ministerijos Viešųjų pirkimų ir turto valdymo skyriaus vyriausioji specialistė

12.7. Dvišaliai elektroniniai dokumentai (susitarimai, perdavimo ir priėmimo aktai) sudaromi ir pasirašomi elektroninio dokumento formatu – ADOC.

**XIII. SUTARTIES VYKDYMO STABDYMAS**

13.1. Pirkėjo ir Paslaugų teikėjo rašytiniu susitarimu Sutartyje numatytų Šalių įsipareigojimų ar jų dalies vykdymas gali būti sustabdomas dėl svarbių, objektyvių, nuo Šalių nepriklausančių aplinkybių (valstybės veiksmų, trečiojo asmens veiksmų ir pan.) (išskyrus nenugalimos jėgos *(force majeure)* aplinkybes) kuriai nors Šaliai nesant galimybių tinkamai vykdyti Sutartyje numatytus įsipareigojimus.

13.2. Jeigu Sutarties vykdymas dėl Sutarties 13.1 papunktyje nurodytų aplinkybių sustabdytas daugiau nei 60 (šešiasdešimt) dienų, kiekviena Sutarties Šalis gali rašytiniu pranešimu Sutarties Šaliai, kurios iniciatyva sustabdytas Sutarties vykdymas, pareikalauti atnaujinti Sutarties vykdymą per 20 (dvidešimt) dienų. Jeigu per nurodytą 20 (dvidešimties) dienų terminą Sutarties vykdymas neatnaujinamas, pranešimą dėl Sutarties vykdymo atnaujinimo pateikusi Sutarties Šalis turi teisę Sutartį nutraukti Sutarties 10 punkte nustatyta tvarka.

13.3. Sutarties vykdymas dėl nenugalimos jėgos *(force majeure)* aplinkybių gali būti sustabdomas Sutarties VIII skyriuje ,,Nenugalimos jėgos aplinkybės *(force majeure)*“ nustatyta tvarka.

13.4. Laikotarpis, kurio metu Sutarties vykdymas buvo sustabdytas, į Sutarties vykdymo terminą neįskaičiuojamas.

**XIV. SUTARTIES PRIEDAI**

14.1. Sutartis turi 2 (du) priedus, kurie yra neatskiriamoji Sutarties dalis:

14.1.1. Programinės įrangos ArcGIS Desktop Basic licencijų atnaujinimo ir ArcGIS Pro plėtinio 3D Analyst prenumeratos paslaugų techninė specifikacija (Sutarties 1 priedas).

14.1.2. Paslaugų perdavimo ir priėmimo akto formos pavyzdys (Sutarties 2 priedas).

**XV. ŠALIŲ REKVIZITAI**

|  |  |  |
| --- | --- | --- |
| **PIRKĖJAS** |  | **PASLAUGŲ TEIKĖJAS** |
| **Nacionalinė žemės tarnyba** **prie Aplinkos ministerijos**Gedimino pr. 19, LT-01103 VilniusKodas 188704927A. s. LT764040063610000729Lietuvos Respublikos finansų ministerijaFinansų įstaigos kodas 40400Telefonas +370 706 86 666El. p. nzt@nzt.ltDirektoriaus pavaduotojas, atliekantisdirektoriaus funkcijas |  | **UAB ,,Hnit-Baltic“** S. Konarskio g. 28A, LT-03127 Vilnius Kodas 110584280A. s. LT947044060000323744AB SEB bankas Telefonas +370 5 215 05 75 El. p. Direktorius  |
|  |  |  |

2024 m. \_\_\_\_\_\_\_\_\_\_\_\_\_ d.

pirkimo-pardavimo sutarties

Nr. 1DPS-\_\_\_\_\_\_- ( E.)

1 priedas

**PROGRAMINĖS ĮRANGOS ARCGIS DESKTOP BASIC LICENCIJŲ ATNAUJINIMO IR ARCGIS PRO PLĖTINIO 3D ANALYST PRENUMERATOS PASLAUGŲ**

**TECHNINĖ SPECIFIKACIJA**

1. Sutarties objektas – programinės įrangos ArcGIS Desktop Basic licencijų atnaujinimo ir ArcGIS Pro plėtinio 3D Analyst prenumeratos paslaugos (toliau – Paslaugos).

2. Sutarties tikslas – Paslaugos įsigyjamos siekiant užtikrinti Nacionalinės žemės tarnybos prie Aplinkos ministerijos veikloje naudojamos programinės įrangos ArcGIS Desktop Basic, skirtos erdvinių duomenų patikrai, tvarkymui, analizei, kuri atliekama vykdant Georeferencinio pagrindo kadastro, geodezijos, kartografijos ir valstybinių georeferencinių erdvinių duomenų rinkinių rengimą, Lietuvos erdvinės informacijos infrastruktūros kūrimo srityse, veikimą ir programinės įrangos ArcGIS PRO plėtinio 3D Analyst, kurį turi užtikrinti 3D duomenų kūrimą, redagavimą ir analizę, prenumeratą.

3. Paslaugų užsakovas – Nacionalinė žemės tarnyba prie Aplinkos ministerijos.

4. Šiuo metu Paslaugų užsakovo naudojamų ArcGIS Desktop Basic licencijų aprašymas, naujumo garantijos ir techninio aptarnavimo laikotarpis ir turimų licencijų kiekis:

|  |  |  |
| --- | --- | --- |
| **Eil. Nr.** | **Aprašymas** | **Kiekis, vnt.** |
| 1. | Esri programinės įrangos ArcGIS Desktop Basic v. 10.8.1 vardinės pirminės licencijos naujumo garantija ir techninis aptarnavimas laikotarpiu 2024-01-01 – 2024-12-31 | 1 |
| 2. | Esri programinės įrangos ArcGIS Desktop Basic v. 10.8.1 vardinės antrinės licencijos naujumo garantija ir techninis aptarnavimas laikotarpiu 2024-01-01 – 2024-12-31 | 8 |
| 3. | Esri programinės įrangos ArcGIS Spatial Analyst for ArcGIS Desktop v. 10.8.1 vardinės pirminės licencijos naujumo garantija ir techninis aptarnavimas laikotarpiu 2024-01-01 – 2024-12-31 | 1 |
| 4. | Esri programinės įrangos ArcGIS Spatial Analyst for ArcGIS Desktop v. 10.8.1 vardinės antrinės licencijos naujumo garantija ir techninis aptarnavimas laikotarpiu 2024-01-01 – 2024-12-31 | 3 |

5. Perkamų Paslaugų apimtys:

|  |  |  |
| --- | --- | --- |
| **Eil. Nr.** | **Aprašymas** | **Kiekis, vnt.** |
| 1. | Esri programinės įrangos ArcGIS Desktop Basic v. 10.8.2 vardinės pirminės licencijos naujumo garantija ir techninis aptarnavimas laikotarpiu 2025-01-01 – 2025-12-31 | 1 |
| 2. | Esri programinės įrangos ArcGIS Desktop Basic v. 10.8.2 vardinės antrinės licencijos naujumo garantija ir techninis aptarnavimas laikotarpiu 2025-01-01 – 2025-12-31 | 7 |
| 3. | Esri programinės įrangos ArcGIS Spatial Analyst for ArcGIS Desktop v. 10.8.2 vardinės pirminės licencijos naujumo garantija ir techninis aptarnavimas laikotarpiu 2025-01-01 – 2025-12-31 | 1 |
| 4. | Esri programinės įrangos ArcGIS Spatial Analyst for ArcGIS Desktop v. 10.8.2 vardinės antrinės licencijos naujumo garantija ir techninis aptarnavimas laikotarpiu 2025-01-01 – 2025-12-31 | 3 |
| 5. | Esri programinės įrangos ArcGIS Desktop Basic v. 10.8.2 vardinės antrinės licencijos konvertavimas į ArcGIS Online organizacinės paskyros Creator naudotojo tipą (suteikia ArcGIS Pro Basic) | 1 |
| 6. | Esri programinės įrangos ArcGIS Pro plėtinis 3D Analyst prenumerata laikotarpiui 2025-01-01 – 2025-12-31 | 1 |

6. Sutarties galiojimo laikotarpiu Paslaugų teikėjas turės be papildomo mokesčio teikti Paslaugų užsakovui konsultacijas Paslaugų teikimo klausimais.

7. Paslaugų teikėjas be papildomo atnaujinimo mokesčio turi suteikti Paslaugų užsakovui galimybę naudotis visais per Paslaugų teikimo laikotarpį programinės įrangos gamintojo teikiamais pataisymais ir kitais gamintojo naujinimo programoje numatytais privalumais.

8. Paslaugų teikėjas privalo skubiai (ne vėliau kaip per 48 val. nuo naujinių išleidimo) sudiegti įsigyjamų Paslaugų programinės įrangos naujinius.

9. Paslaugų teikėjas įsipareigoja užtikrinti, kad įsigyjamos Paslaugos, visą Paslaugų teikimo laikotarpį, nekeltų grėsmės nacionaliniam saugumui.

10. Paslaugų teikėjas įsipareigoja užtikrinti, kad visą Paslaugų teikimo laikotarpį, neturės interesų, galinčių kelti grėsmę nacionaliniam saugumui.

11. Paslaugų teikėjas turi būti įsidiegęs informacijos saugumo valdymo sistemą, atitinkančią ISO 27001 standarto reikalavimus arba lygiavertes informacijos saugumo valdymo priemones.

\_\_\_\_\_\_\_\_\_\_\_\_\_\_\_\_\_\_

2024 m. \_\_\_\_\_\_\_\_\_\_\_\_\_ d.

pirkimo–pardavimo sutarties

Nr. 1DPS- -(2.1.12 E.)

2 priedas

**(Paslaugų perdavimo ir priėmimo akto formos pavyzdys)**

**PASLAUGŲ PERDAVIMO IR PRIĖMIMO AKTAS**

**PAGAL \_\_\_\_- \_ -\_ SUTARTĮ NR. 1DPS-\_\_\_\_\_-(2.1.12 E.)**

20\_\_- -\_\_\_ Nr. \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_

(sudarymo vieta)

 Paslaugų teikėjo – \_\_\_\_\_\_\_\_\_\_\_\_\_\_ ir pirkėjo – Nacionalinės žemės tarnybos prie Aplinkos ministerijos už sutarties vykdymą atsakingi asmenys patvirtina, kad suteiktos paslaugos visiškai atitinka \_\_\_\_- \_ -\_ sutartyje Nr. 1DPS-\_\_\_\_\_-(2.1.12 E.) nustatytus reikalavimus:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Paslaugos pavadinimas** | **Mato vienetas** | **Kiekis** | **Vieneto kaina, Eur be PVM** | **Vieneto kaina, Eur su PVM** |
| *1* | *1* | *3* | *4* | *5* | *6* |
| 1. | Esri programinės įrangos ArcGIS Desktop Basic v. 10.8.2 vardinės pirminės licencijos naujumo garantija ir techninis aptarnavimas laikotarpiu 2025-01-01 – 2025-12-31 | vnt. |  |  |  |
| 2. | Esri programinės įrangos ArcGIS Desktop Basic v. 10.8.2 vardinės antrinės licencijos naujumo garantija ir techninis aptarnavimas laikotarpiu 2025-01-01 – 2025-12-31 | vnt. |  |  |  |
| 3. | Esri programinės įrangos ArcGIS Spatial Analyst for ArcGIS Desktop v. 10.8.2 vardinės pirminės licencijos naujumo garantija ir techninis aptarnavimas laikotarpiu 2025-01-01 – 2025-12-31 | vnt. |  |  |  |
| 4. | Esri programinės įrangos ArcGIS Spatial Analyst for ArcGIS Desktop v. 10.8.2 vardinės antrinės licencijos naujumo garantija ir techninis aptarnavimas laikotarpiu 2025-01-01 – 2025-12-31 | vnt. |  |  |  |
| 5. | Esri programinės įrangos ArcGIS Desktop Basic v. 10.8.2 vardinės antrinės licencijos konvertavimas į ArcGIS Online organizacinės paskyros Creator naudotojo tipą (suteikia ArcGIS Pro Basic) | vnt. |  |  |  |
| 6. | Esri programinės įrangos ArcGIS Pro plėtinis 3D Analyst prenumerata laikotarpiui 2025-01-01 – 2025-12-31 | vnt. |  |  |  |

|  |  |
| --- | --- |
| **Perdavė:** | **Priėmė:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Nacionalinės žemės tarnybos prie |
| (Paslaugų teikėjo) | Aplinkos ministerijos |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (pareigų pavadinimas) | (pareigų pavadinimas) |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (parašas, vardas ir pavardė) | (parašas, vardas ir pavardė) |

\_\_\_\_\_\_\_\_\_\_\_\_\_\_\_\_\_\_